Laluan 6 (Metro Montreal)

Laluan 6 merupakan satu projek laluan kereta api yang dirancang untuk Metro Montreal. Walau bagaimanapun, projek laluan ini telah dibatalkan oleh Kementerian Pengangkutan Quebec (MTQ). Tidak seperti laluan kereta api masa kini yang menggunakan teknologi roda getah, laluan 6 dirancang untuk menggunakan roda keluli.

 Sejarah 
Kementerian Pengangkutan Quebec (MTQ) merancang untuk membangunkan laluan baru pertama di atas laluan kereta api sedia. Pada 1982, MTQ menjangkakan laluan 6 akan mula beroperasi di sepanjang  laluan kereta api Syarikat Kereta Api Kebangsaan Kanada (Compagnie des chemins de fer nationaux du Canada) pada tahun 1989. Laluan ini juga dirancang untuk melalui bahagian utara pulau serta merentasi beberapa bandar seperti St. Laurent, Ahuntsic, Saint-Michel, Montreal-Nord, Riviere-des-Prairies dan Pointe-aux-Trembles.

Bersilang dengan laluan Jingga (Laluan 2) di stesen Du Collège dan Sauve (juga stesen pertukaran untuk laluan 3 yang turut dibatalkan), laluan 6 akan mempunyai 11 stesen. Stesen-stesen yang dirancang termasuklah yang berada di atas jejambat dan yang searas tanah.

Menurut MTQ, kekerapan kereta api adalah sebanyak lima minit ketika waktu puncak dan setiap lima belas minit untuk waktu lain, dengan anggaran kelajuan dua kali lebih laju berbanding laluan kereta api bawah tanah. Kereta api tersebut akan mempunyai set empat gerabak untuk waktu puncak dan dua gerabak untuk waktu biasa. Tidak seperti laluan 3 (Merah) dan laluan 7 (Putih), laluan 6 tidak menerima kod warna kerana proses perancangan yang tidak sempat untuk disiapkan.

 Stesen 
Menurut perancangan, laluan 6 akan mempunyai 11 buah stesen iaitu:

 Du Collège
 Côte-Vertu (dirancang untuk menjadi stesen pertukaran ke laluan 3, berbeza dengan stesen Côte-Vertu yang wujud sekarang)
 Sauvé
 Papineau
 Saint-Michel

 Pie-IX
 Viau
 Lacordaire-Langelier
 Armand-Bombardier
 Riviere-des-Prairies
 Pointe-aux-Trembles

 Rujukan 
 Nota 

 Bibliografi 


6
6